CELEX: 32022D0935
Language: lv
Date: 2022-06-13 00:00:00
Title: Padomes Lēmums (ES) 2022/935 (2022. gada 13. jūnijs) par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, attiecībā uz ES un Ēģiptes partnerības prioritāšu 2021.–2027. gadam pieņemšanu

17.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/31
               
            
         PADOMES LĒMUMS (ES) 2022/935
         (2022. gada 13. jūnijs)
         par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, attiecībā uz ES un Ēģiptes partnerības prioritāšu 2021.–2027. gadam pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (1) (“nolīgums”), tika parakstīts 2001. gada 25. jūnijā un stājās spēkā 2004. gada 1. jūnijā.
                  
               
                     (2)
                  
                  
                     Ievērojot nolīgumu, ar to izveidotā Asociācijas padome (“ES un Ēģiptes Asociācijas padome”) ir pilnvarota pieņemt lēmumus, lai sasniegtu nolīguma mērķus, un var sniegt attiecīgus ieteikumus.
                  
               
                     (3)
                  
                  
                     Nolūkā vēl vairāk stiprināt stabilās un daudzšķautņainās attiecības starp abiem partneriem ir noteiktas partnerības prioritātes, lai atbalstītu nolīguma īstenošanu un lai virzītu un orientētu ES un Ēģiptes partnerību laikposmā no 2021. līdz 2027. gadam (“ES un Ēģiptes partnerības prioritātes 2021.–2027. gadam”).
                  
               
                     (4)
                  
                  
                     ES un Ēģiptes Asociācijas padomei tās devītajā sanāksmē ir jāpieņem ieteikums par ES un Ēģiptes partnerības prioritātēm 2021.–2027. gadam.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem ES un Ēģiptes Asociācijas padomē, jo ieteikumam par ES un Ēģiptes partnerības prioritātēm 2021.–2027. gadam būs juridiskas sekas Savienībā.
                  
               
                     (6)
                  
                  
                     Tādēļ Savienības nostājas ES un Ēģiptes Asociācijas padomē pamatā vajadzētu būt pievienotajam ieteikuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem ES un Ēģiptes Asociācijas padomes devītajā sanāksmē, pamatā ir ES un Ēģiptes Asociācijas padomes ieteikuma projekts, kas pievienots šim lēmumam.
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 13. jūnijā
            
               
                  Padomes vārdā –
               
               
                  priekšsēdētājs
               
               M. FESNEAU
            
         
         
            (1)  Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (OV L 304, 30.9.2004., 39. lpp.).
      
      
         
            PROJEKTS
            ES UN ĒĢIPTES ASOCIĀCIJAS PADOMES IETEIKUMS Nr. 1/2022
            (... gada ...)
            par ES un Ēģiptes partnerības prioritātēm 2021.–2027. gadam
            ES UN ĒĢIPTES ASOCIĀCIJAS PADOME,
            ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses,
            tā kā:
            
                        (1)
                     
                     
                        Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (“nolīgums”), tika parakstīts 2001. gada 25. jūnijā un stājās spēkā 2004. gada 1. jūnijā.
                     
                  
                        (2)
                     
                     
                        Nolīguma 76. pants pilnvaro ES un Ēģiptes Asociācijas padomi pieņemt lēmumus, lai sasniegtu nolīguma mērķus, un sniegt attiecīgus ieteikumus.
                     
                  
                        (3)
                     
                     
                        Ievērojot nolīguma 86. pantu, Pusēm ir jāveic visi vajadzīgie vispārīgie vai īpašie pasākumi, lai izpildītu to saistības, kas izriet no nolīguma, un ir jānodrošina nolīgumā izklāstīto mērķu sasniegšana.
                     
                  
                        (4)
                     
                     
                        Pārskatot Eiropas kaimiņattiecību politiku, tika ierosināts jauns posms attiecībās ar partneriem, kas abām pusēm ļaus uzņemties lielāku atbildību.
                     
                  
                        (5)
                     
                     
                        Eiropas Savienība un Ēģipte ir vienojušās nostiprināt savu partnerību, vienojoties par prioritāšu kopumu 2021.–2027. gadam (“ES un Ēģiptes partnerības prioritātes 2021.–2027. gadam”), ar mērķi risināt kopīgās problēmas, ar kurām saskaras Savienība un Ēģipte, un veicināt kopīgas intereses.
                     
                  
                        (6)
                     
                     
                        Nolīguma Puses ir vienojušās par tekstu ES un Ēģiptes partnerības prioritātēm 2021.–2027. gadam, kas palīdzēs īstenot nolīgumu, galveno uzmanību pievēršot sadarbībai attiecībā uz kopīgi noteiktajām kopīgajām interesēm,
                     
                  AR ŠO IESAKA.
            
               1. pants
               Asociācijas padome iesaka nolīguma Pusēm īstenot ES un Ēģiptes partnerības prioritātes 2021.–2027. gadam, kā tās izklāstītas šā ieteikuma pielikumā (+).
            
            
               2. pants
               ES un Ēģiptes partnerības prioritātes 2021.–2027. gadam aizstāj ES un Ēģiptes partnerības prioritātes, kuru īstenošana tika ieteikta ar Asociācijas padomes Ieteikumu Nr. 1/2017 (1).
            
            
               3. pants
               Šis ieteikums stājas spēkā tā pieņemšanas dienā.
            
            
               ...,
               
                  
                     ES un Ēģiptes Asociācijas padomes vārdā –
                  
                  
                     priekšsēdētājs/priekšsēdētāja
                  
               
            
            
               (+)  Delegācijas: sk. dokumentu ST 8663/2022 ADD1.
            
               (1)  ES un Ēģiptes Asociācijas padomes Ieteikums Nr. 1/2017 (2017. gada 25. jūlijs), ar ko vienojas par ES un Ēģiptes partnerības prioritātēm (ES OV L 255, 3.10.2017., 26. lpp.).